stanford-oval/wikipedia huggingface dataset:
Artemi Panarin
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Tšekki 2015 | jääkiekko |  |
|  Pronssia | Venäjä 2016 | jääkiekko |  |
|  Pronssia | Saksa/Ranska 2017 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | New York 2011 | jääkiekko |  |
Panarin edusti Venäjää maailmanmestaruuskilpailuissa vuonna 2015, jolloin hän saavutti hopeaa ja valittiin joukkueensa top-3-pelaajaksi. Vuoden 2017 kisoissa hän voitti turnauksen pistepörssin tehoilla 4+13=17 ja valittiin tähdistökentälliseen. Hän pelasi myös alle 20-vuotiaiden maailmanmestaruuskilpailuissa vuonna 2011, jolloin Panarin voitti maailmanmestaruuden. Hän teki turnauksen finaaliottelussa 5. tammikuuta 2011 Kanadaa vastaan kaksi maalia, joista toinen jäi Venäjän 3–5-voittoon päättyneessä ottelussa mestaruuden ratkaisseeksi maaliksi.
Yksityiselämä

Panarin kihlautui toukokuussa 2019 tšekkiläisen valokuvamalli Alisa Znarokin kanssa. He tapasivat vuoden 2015 Tšekin maailmanmestaruuskisoissa Artemin pelatessa Venäjän joukkueessa.
Kalle Haatanen

Kalle Haatanen (s. 3. marraskuuta 1969 Helsinki) on helsinkiläinen toimittaja, esseisti ja tietokirjailija.
Haatanen väitteli valtiotieteen tohtoriksi Helsingin yliopistosta vuonna 2000. Väitöskirja käsitteli yhteisöllisyyttä aatehistorian ja yhteiskuntafilosofian näkökulmista.
Toimittajana Haatanen on tehnyt radio-ohjelmia Yleisradioon vuodesta 2007 alkaen. Vuonna 2009 käynnistyi Haatasen omaa nimeä kantava ohjelma, joka toimittaja Sampsa Oinaalan mielestä on "persoonallinen yhdistelmä kuivakkaa akateemisuutta ja rentoa välittömyyttä".
Suomen tiedetoimittajain liitto myönsi Haataselle Tiedeviestintäpalkinnon vuonna 2018.
Teokset

Pitkäveteisyyden filosofiaa. Jyväskylä: Atena 2005
Ei voisi vähempää kiinnostaa: kirjoituksia nihilismistä. Jyväskylä: Atena 2008
Lowe, Steve; McArthur, Alan ja Haatanen, Kalle (toim.): Onko minussa jotakin vikaa vai onko kaikki paskaa? Modernin elämän sanakirja. Jyväskylä: Atena, 2006
Yhteisöllisyyden paradoksit: abstrakti, koko teos Väitöskirja Helsingin yliopisto
Aiheesta muualla

Radio-ohjelma "Kalle Haatanen" vuodesta 2010– Yle Areena
Kotisivut
Kauainkiharapyrstö

| Kauainkiharapyrstö |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiharapyrstöt Mohoidae
Suku::  Kiharapyrstöt Moho
Laji::  braccatus
Kaksiosainen nimi
 Moho braccatus  (Cassin, 1855) 
Katso myös
   Kauainkiharapyrstö Wikispeciesissä   Kauainkiharapyrstö Commonsissa 
Infobox OKNimi-testi OKIUCN-testi OK: 
Kauainkiharapyrstö (Moho braccatus) oli Havaijin Kauain saaren kotoperäinen varpuslintu. Se eli yleisenä metsissä rannikon alavilta mailta korkeimmille vuorenrinteille vielä 1890-luvulla, mutta sen kanta romahti 1900-luvun alkupuolella. 1970-luvulla sitä tavattiin enää Alaka'in suojelualueella, mistä viimeinen pari löydettiin 1981. Hurrikaani Iwan jälkeen 1982 naaras hävisi, ja koiras nähtiin viimeisen kerran 1985. Vielä 1987 kuultiin lajin laulua, mutta sen jälkeen sitä ei ole havaittu laajoista etsinnöistä huolimatta. Lajin häviämisen syitä olivat todennäköisesti elinympäristöjen tuhoutuminen sekä mustarotan, sikojen ja tauteja levittävien sääskien saapuminen saarelle ihmisen mukana. John Cassin kuvaili lajin holotyypin vuonna 1855.
Aiheesta muualla

Naturalis (sisältää kolmiulotteisia valokuvia täytetyistä yksilöistä (englanniksi)
Karol Beck

| Karol Beck |
| --- | --- |

Henkilötiedot
Syntynyt: 3. huhtikuuta 1982  Zvolen 
Kansalaisuus:   Slovakia
Tennispelaaja
Pituus:  180 cm
Paino:  74 kg
Kätisyys:  oikea
Ammattilaisena:  2001–
Palkintorahat:  2 110 996 USD
Kaksinpeli
Paras sijoitus:  36. (22.8.2005)
Voitot/tappiot:  65–116
Grand Slam -turnauksissa
Australian avoimet:  3. kierros (2005)
Ranskan avoimet:  1. kierros (2003, 2004, 2005, 2012)
Wimbledon:  3. kierros (2004, 2011)
Yhdysvaltain avoimet:  4. kierros (2004
Nelinpeli
Voitot/tappiot:  33–51
Aiheesta muualla
ITF
ATP
Karol Beck (s. 3. huhtikuuta 1982 Zvolen) on slovakialainen tennispelaaja. Parhaimmillaan hän on ollut ATP-listan sijalla 36 elokuussa 2005.
25. lokakuuta 2004 Beck hävisi Pietarin avointen finaalissa Mihail Južnyille 6–2, 6–2.
13. helmikuuta 2006 Kansainvälinen tennisliitto kertoi Beckin dopingtestin olleen positiivinen. Hän oli käyttänyt clenbuterolia vuoden 2005 Davis Cupin semifinaalissa Argentiinaa vastaan. ITF antoi Beckille kahden vuoden kilpailukiellon 31. lokakuuta 2007 asti.
Aiheesta muualla

Kuvia tai muita tiedostoja aiheesta Karol Beck Wikimedia Commonsissa
Karol Beck ATP:n sivuilla
Kampenhout

| Kampenhout |
| --- | --- |
 Kampenhout
 Koordinaatit: 50°57′N, 4°33′E 
Valtio:  Belgia
Alue:  Flanderi
Maakunta:  Flanderin Brabant
Arrondissementti:  Halle-Vilvoorde
Hallinto:  
 – Hallinnon tyyppi:  Kunta
 – Pormestari:  Kris Leaerts
Kunnanvaltuusto:  21 paikkaa
Pinta-ala:  
 – Kokonaispinta-ala:  33,49 km²
Väkiluku (2015):  11 329
 – Väestötiheys:  338 as./km²
 
 www.kampenhout.be 
Infobox OKVirheellinen NIMI-arvo: 
Kampenhout on kunta Belgiassa Flanderin Brabantin provinssissa. Kuntaan kuuluu kaupungit Berg, Buken, itse Kampenhout ja Nederokkerzeel. Vuoden 2015 alussa Kampenhoutin väkiluku oli 11 329. Sen pinta-ala on 33,49 km² ja asukastiheys 338 asukasta/km².
Kunnan kunniakansalaisuuden ovat saaneet Jules Penninckx, Armand Preud'homme, pyöräilijä Raymond Impanis, laulaja Will Tura, urheilija Kim Gevaert ja Stef Maginelle.[lähde? ]
Ten Opstalin linna.
Aiheesta muualla

Kuvia tai muita tiedostoja aiheesta Kampenhout Wikimedia Commonsissa
Kampenhoutin kotisivu
Gazetteer
Flanderin Brabantin provinssin kunnat
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kampenhout
Käännös suomeksi
Keltainen jäänsärkijä (levykauppa)

Levykauppa Keltainen jäänsärkijä
Keltainen jäänsärkijä on helsinkiläinen Kampin kaupunginosassa Urho Kekkosen kadulla Tavastia-klubin vieressä toimiva levykauppa. Kari Nissin perustama liike avattiin toukokuussa 1989 Museokadulla. Vuosina 1991–1993 Keltainen Jäänsärkijä toimi Fredrikinkadulla. Keväästä 1993 lähtien levykauppa on toiminut Urho Kekkosen kadulla kahdessa eri liiketilassa. Nissin yhtiökumppanina ja yrityksen toisena omistajana on 1990-luvun loppupuolelta asti työskennellyt Jyrki Kettunen. Keltainen Jäänsärkijä on pitänyt verkkokauppaa vuodesta 2017 alkaen.
Yritys on saanut nimensä The Beatlesin Yellow Submarine -kappaleen suomenkielisestä käännösversiosta Keltainen jäänsärkijä, jonka ovat esittäneet Simo Salminen ja Spede Pasanen ja jonka on sanoittanut Juha Vainio.
Aiheesta muualla

Keltaisen jäänsärkijän kotisivut
Arwad

| Arwad |
| --- | --- |
 Saari NASA:n valokuvassa.
 Arwad
 Koordinaatit: 34°51′22″N, 35°51′30″E 
Valtio:  Syyria
Maakunta:  Tartus
Väkiluku (2004):  4 403
Infobox OKVirheellinen NIMI-arvo: 
Arwad on saari Syyriassa Välimeren rannikolla lähellä Tartusin kaupunkia. Saaren asukkaat tunnettiin historiallisesti etenkin laivastoistaan. Saari on pieni, mutta tiheään asuttu. Vuonna 2004 sen asukasluku oli 4 403.
Maantiede

Arwad sijaitsee Syyriassa Välimerellä noin kolme kilometriä Tartusin kaupungin rannikolta. Saari on noin 800 metriä pitkä ja 500 metriä leveä. Saarella ei ole lainkaan vesilähteitä tai viljelykelposta maata. Se on rakennettu hyvin tiheästi.
Historia

Arwad mainitaan historiallisissa lähteissä ensimmäisen kerran 1400-luvulla ennen ajanlaskun alkua nimellä Arvad. Tuolloin Egyptin hallitsija Thutmosis III:n mainitaan Karnakin temppelialueen Amonin temppelin seinässä liittäneen saaren omaan valtakuntaansa. Saari itsenäistyi ilmeisesti myöhemmin ja kävi kauppaa muiden kanaanilaisten kaupunkivaltioiden kanssa. Arvadilaiset laivat palkkautuivat muiden kaupunkivaltioiden käyttöön. Merikansojen jälkeisellä kaudella alueella alkoivat vaikuttaa foinikalaiset ja saari mainitaan esimerkiksi Amarna-kirjeissä. Saaren asukkaat perustivat lopulta myös kaupungin mantereelle, jota kutsuttiin nimellä Antarados. Kaupunki edelsi nykyistä Tartusia.
Arwadin hallitsijat maksoivat ajoittain tribuuttia esimerkiksi Assyrialle ja vuonna 539 eaa. heidät valloitti akhaimenidien Persian hallitsija Kyyros II Suuri. Myöhemmin Arwadin alukset taistelivat persialaisten puolella Salamiin taistelussa ja Arrianos mainitsee Aleksanteri Suuren saapuessa armeijoineen vuonna 333 eaa. Arwadin (Arados) kuningas Gerostratosin pojan Stratonin antautuneen Aleksanterille. Saari menetti sittemmin merkitystään laivastoineen, mutta saaren asukkaat jatkoivat sen asuttamista harjoittaen pääasiassa kalastusta.
Arwad mainitaan Rooman valtakunnan kaudella vain suhteellisen harvoin ennen Bysantin kautta. Arabit valtasivat saaren Bysantilta vuoden 650 paikkeilla. Kristittyjen asukkaiden sanotaan muuttaneen muualle, ja saaren muurit hajotettiin ja kaupunki poltettiin maan tasalle. Kuvernööri Mu‘awiya ei halunnut, että Bysantti käyttäisi niin lähellä mannerta olevaa saarta laivastotukikohtana. Saari oli ollut aikaisemmin tunnettu valtavasta muuristaan, joka oli rakennettu mahdollisesti jo foinikalaisten kaudella. Muurista säilyi kuitenkin pieniä osia nykypäiviin saakka.
Saari oli seuraavat 500 vuotta ei-kenenkään-maata, kunnes ristiretkeläiset saapuivat 1000-luvun lopussa Arwadille, ja sinne asettuivat temppeliherrat. Tartus menetettiin Saladinin joukoille vuonna 1188, mutta ristiretkeläiset pitivät edelleen hallussaan sen edustalla olevaa Arwadia ja Tartusin linnoitusta. Linnoitus menetettiin vasta Egyptin mamelukkihallitsija Qalawunille vuonna 1291 temppeliherrojen vetäydyttyä Kyprokselle, ja Arwad menetettiin vuonna 1302. Saarella on edelleen 1100-luvulta peräisin oleva ristiretkeläislinnoitus.
Ranskan mandaattikaudella ensimmäisen maailmansodan jälkeen Syyriassa saarella toimi vankila, jossa pidettiin esimerkiksi arabinationalisteja. Sittemmin saari on ollut osa itsenäistä Syyriaa. Syyrian sisällissodan alettua saari on säästynyt taisteluilta. Saari on ollut Syyrian aielistalla Unescon maailmanperintöluetteloon vuodesta 1999.
Väestö, talous ja liikenne

Arwadin asukasluku oli vuoden Syyrian vuoden 2004 väestönlaskennan mukaan 4 403. Kausittain asukasluku voi olle tosin 5 000–10 000. Saaren nykyiset asukkaat ovat arabeja.
Saaren talous perustuu nykyisin kalastukselle. Saarelle on tullut myös matkailijoita Syyrian mantereelta. Talous on kärsinyt maan sisällissodan alettua. Ajoittain saarelle on kuitenkin sodankin aikana kaavailtu hotellien rakentamista.
Saarelta on veneyhteys Tartusiin.
Arwad Tartusin kaupungin edustalla.
Steela Arwadilta 300-luvulta eaa.
Saaren linnoituksia.
Kangeq

Kangeq, n. vuonna 1890
Kangeqin sijainti.
Kangeq tai Kangek oli Grönlannin lounaisrannikolla sijainnut kylä. Lähin kaupunki on 8,8 merimailin päässä sijaitseva Nuuk. Kylä hylättiin 1960-luvulla ja tällä hetkellä kylässä ei ole asukkaita. Taiteilija Aron Kangeqilainen (1822–1869) on kotoisin Kangeqista. Kylän kuvauksellisille raunioille turistit voivat päästä helikopterilla.
Aiheesta muualla

Kuvia tai muita tiedostoja aiheesta Kangeq Wikimedia Commonsissa
Valokuvia Kangeqista
Kantri (vuoden 2001 albumi)

| Kantri Mikko Alatalo |
| --- | --- | --- |

Studioalbumin tiedot
 Julkaistu: 2001
 Tyylilaji: country
 Levy-yhtiö: Busola
Mikko Alatalon muut julkaisut
| Suosituimmat yhteislaulut 2000 | Kantri 2001 | Juhlalevy – 50 laulua 2001 |
Kantri on suomalaisen laulajan Mikko Alatalon studioalbumi. Se julkaistiin vuonna 2001.
Country-albumi oli Alatalon pitkäaikainen haave. Levy sisältääkin kantrin eri tyylilajeja; western swingiä, kantrirockia, bluegrassia, texmexiä ja cajun-sävyjä. Albumilla soitti suomalaisia huippumuusikoita ja vieraili useita tunnettuja suomikantri-solisteja, muun muassa Jussi Raittinen ja Pekka Myllykoski.
Albumi sai jatkoa vuonna 2008, kun julkaistiin toinen Alatalon kantrialbumi Kaikki sitä tekevät mielellään! – Kantri 2.
Kappaleet

"Vielä maalaispoika oon" – 3.34
"Kiiminkijoen rannalla" – 3.12
"Peninkulmin Pohjanmaata" – 3.18
"Jodl-ei, naista ei" – 3.11
"Levoton mies" – 2.46
"Hehtaareittain sydänsuruja" – 3.05
"Pikkuriikki" – 2.57
"Lemmensiskot" – 4.16
"Tyttö Pohjanmaan" – 3.33
"Kiiminki-Helsinki Rock'n roll" – 2.50
"Rinta rinnan" – 3.25
"Oon niin yksinäinen" – 3.05
"Junantuomat" – 2.55
"Maaseutu ja pohjoinen" – 4.03
"Pirunviulu" – 2.31
"Viiskyt vuotta yhdessä" – 3.47
"Kaupunkicowboy" – 2.15
"Kantritanssi" – 2.53
"Suomi-neito" – 3.20
"Rakkauden vaiheet" – 3.25
Muusikot

Olli Haavisto
Janne Viksten
Heikki Markkula
Veli-Matti Järvenpää
Jussi Raittinen
Pekka Myllykoski
Kari Vepsä
Jussi Syren & Groundbreakers
Aiheesta muualla

Albumin taustoja Mikko Alatalon artistisivuilla
Kenttäeversti

Kenttäeversti on useassa maassa käytössä ollut armeijan ylipäällikön nimitys. Ruotsissa ja Suomessa sitä käytettiin 1500- ja 1600-luvuilla. Alkuaan kenttäeversti tarkoitti sotavoiman käskynhaltijaa. Sittemmin kenttäeverstistä ja sotaeverstistä on kehittynyt nykyinen monessa maassa käytössä oleva everstin sotilasarvo.
Kari Manninen

| Kari Manninen> Henkilötiedot |
| --- | --- |
Ammatti:  näyttelijä, kuvaaja
Näyttelijä
Merkittävät roolit:  Kaapo  (Pikku Kakkonen) Valtsu (Maalaiskomedia)
Aiheesta muualla
IMDb 
Elonet
Kari Manninen on suomalainen näyttelijä, joka on esiintynyt mm. Pikku Kakkosen Kaapo-juontajana muun muassa ohjelmissa Ketunleipää ja Totta vai taikaa.
Hän on myös esiintynyt mm. Maalaiskomedia-televisiosarjojen Valtsuna.
Filmografia > Näyttelijänä

Pikku Kakkonen
Pimeän hehku (1996)
Vain muutaman huijarin tähden (1998)
Peräkamaripojat (2001)
Mooseksen perintö (2001–2002)
Tie Eedeniin (2004)
Elli (2005)
Paavo ja Raili (2006)
Turvetta ja timantteja (2006)
Korpelan kujanjuoksu (2016)
Filmografia > Kuvaajana

Antiikkieno (2007–2008)
Pirunpelto (2009, 2011)
Alavilla mailla hallan vaara (2011)
Pintaa syvemmältä (2015)
Korpelan kujanjuoksu (2016–)
Aiheesta muualla

Hyttinen, Hannu: Monen touhun Valtsu Aamulehti Moro.  3.2.2010.
Kari Manninen Internet Movie Databasessa. (englanniksi)
Kari Manninen Elonetissä.
Kiljavan seisake

Kiljavan seisake (lyh. Kiv) on lakkautettu rautatieliikennepaikka Hanko–Hyvinkää-radalla Nurmijärven Kiljavalla. Se avattiin liikenteelle viimeistään vuonna 1874, jolloin sen nimi oli Nummelan vaihde. Nimi vaihettiin Kiljavaksi 1. tammikuuta 1931. Kiljavan merkitys kasvoi vuonna 1938, kun lähelle perustettiin Kiljavan sairaala, joka toimi tuberkuloosisairaalana. Samana vuonna Kiljavaan valmistui puinen liikennepaikkarakennus. 1950-luvulla lähistölle perustettiin myös Kiljavan opisto. Miehitys Kiljavassa päättyi 26. toukokuuta 1963 ja tavaraliikenne lakkautettiin vuonna 1976. Henkilöliikenne ja koko liikennepaikka lakkautettiin 25. syyskuuta 1983. Kiljavan liikennepaikkarakennus purettiin 1990-luvulla.
Aquarius (Hakenin albumi)

| Aquarius Haken |
| --- | --- | --- |

Studioalbumin tiedot
 Julkaistu: 29. maaliskuuta 2010 30. maaliskuuta 2010 (USA)
 Formaatti: CD
 Tyylilaji: progressiivinen metalli
 Kesto: 72.47
 Levy-yhtiö: Sensory Records
Hakenin muut julkaisut
|   | Aquarius 2010 | Visions 2011 |
Aquarius on lontoolaisen progressiivisen metalliyhtyeen Hakenin debyyttialbumi. Aquarius on konseptialbumi, joka kertoo tarinan merenneidosta, joka syntyy ihmisperheeseen.
Kappaleet

Musiikki Richard Henshall, sanat Ross Jennings ja sovitus Haken kaikissa kappaleissa.
The Point of No Return – 11.27
Streams – 10.14
Aquarium – 10.40
Eternal Rain – 6.43
Drowning In the Flood – 9.28
Sun – 7.19
Celestial Elixir – 16.56
Kokoonpano

Ross Jennings – laulu
Richard Henshall – kitara ja kosketinsoittimet
Charles Griffiths – kitara
Thomas MacLean – basso
Raymond Hearne – rummut
Diego Tejeida – kosketinsoittimet
Kokoonpano > Vierailijat

Marged Hall – harppu
Dave Ruff – huilu
Pablo Inda Garcia – klarinetti
Darren Moore – trumpetti
Alex Bowell – trumpetti
Jon Roskilly – pasuuna
Craig Beattie – pasuuna
Arvostelut

Allmusic:
Classic Rock Magazine: positiivinen
Imperiumi: 8/10
Aiheesta muualla

Aquarius (Hakenin albumi) Discogsissa. (englanniksi)
Hakenin viralliset kotisivut (Arkistoitu – Internet Archive)
Haken Myspacessa (englanniksi)
Albumi Aquarius Encyclopaedia Metallum -sivustolla (englanniksi)
Kenttäeditori

Kenttäeditori (tai myös taso-, kampanja- tai skenaarioeditori) on tietokoneohjelma, jota käytetään kenttien, tasojen tai kampanjoiden tekemisessä tietokone- tai videopeleille. Joissakin tapauksissa käytetään pelin kehittäjän julkaisemaa virallista työkalua tai peliyhteisön kehittämiä omia työkaluja.
Kenttäeditorit voivat olla omia itsenäisiä ohjelmiaan, tai joissain tapauksissa editori voi olla sisäänrakennettuna ominaisuutena itse pelissä (kuten esim. LittleBigPlanet tai Super Mario Maker).
Tietokone- ja videopelien kenttien kehittäjiä kutsutaan kenttäsuunnittelijoiksi tai mappereiksi.
Editoreita ovat muun muassa:
Aurora toolset
CCEdit
Doom Builder
GtkRadiant
Star Wars Battlefront BFBuilder
Tomb Raider Level Editor
The Elder Scrolls Construction Set
UnrealEd
Valve Hammer Editor
Warcraft III World Editor
Knute Johnsgaard

Knute Johnsgaard (s. 5. joulukuuta 1992) on kanadalainen maastohiihtäjä.
Johnsgaard kilpaili maailmancupissa ensimmäisen kerran 16. joulukuuta 2012 Canmoressa ollen yhdistelmäkilpailussa 56:s. Seuraavan maailmancup-kilpailunsa Johnsgaard hiihti tammikuussa 2016, ja siitä lähtien hän on kiertänyt maailmancupia säännöllisesti. Hän on sijoittunut 30:n parhaan joukkoon kerran: 1. maaliskuuta 2016 Gatineaussa vapaan sprintissä, joka oli Ski Tour Canadan avausetappi. 22. tammikuuta 2017 Johnsgaard oli mukana Kanadan viestijoukkueessa, joka sijoittui Ulricehamnissa kolmanneksi.
Johnsgaard oli mukana nuorten MM-kilpailuissa Erzurumissa 2012, jossa hänen paras henkilökohtainen sijoituksensa oli 49:s yhdistelmäkilpailussa. Alle 23-vuotiaiden MM-kilpailuissa Johnsgaard oli mukana Val di Fiemmessä 2014 ja Almatyssä 2015. Näissä kilpailuissa hän oli parhaimmillaan 14:s Almatyssä perinteisen sprintissä.
Kanadan mestaruuskilpailuissa Johnsgaard on saavuttanut hopeaa vapaan sprintissä 2016 sekä pronssia kymmenen kilometrin perinteisellä 2014 ja 2016.
Kekonlampi (Saarijärvi)

| Kekonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°38′07″N, 24°37′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  oja Pitkäjärveen 
Järvinumero:  35.643.1.007
Mittaustietoja
Pinnankorkeus:  210,9 m  
Rantaviiva:  0,939 km  
Pinta-ala:  4,123 ha  
Saaria:  ei saaria 
 fiKekonlampi 
Kekonlampi  on Keski-Suomessa Saarijärvellä Kukon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,1 hehtaaria ja se on 400 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 950 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Knut Wulff

Knut Wulff (1913 Malmö – 2002) oli ruotsalainen kosmetiikka-alan keksijä ja yrittäjä, joka perusti 1950-luvulla Pierre Robert -yrityksen ja teki siitä Pohjoismaiden suurimman kosmetiikkayrityksen. Eläkeiässä 1980-luvulla hän perusti kosmetiikan postimyyntiyrityksen nimeltä Fleur de Santé.. Hän oli myös Suomen kunniakonsuli kotikaupungissaan Malmössä.
Wulff otti 17-vuotiaana vuonna 1930 hoitaakseen saksalaissyntyisen isänsä kampaamoliikkeen Malmössä ja alkoi kiinnostua hiustenhoidon lisäksi asiakkaidensa kauneudenhoidosta laajemminkin. Hänen ensimmäinen keksintönsä oli Lait de beauté -ihovoide, joka tunnetaan paremmin nimellä LdB. Sitä hän valmisti tarinan mukaan aluksi keittiön yleiskoneella. 1950-luvun lopulla hänen tuotteisiinsa kuului myös Mille Colori -niminen laaja meikkisarja. 1970-luvulla Wulffin markkinaosuus Ruotsin ihonhoitotuotteista oli noin puolet ja kaikesta kosmetiikkamyynnistä noin kolmannes. Wulffin yrityksen nimi oli aluksi Monsieur Robert, kunnes se sai vuonna 1964 hänen kahden poikansa etunimien mukaan nimen Pierre Robert AB.
Vuonna 1971 valmistui uusi lähes 13 tuhannen neliömetrin tehdas Skånen Tygelsjöhön. Neljä vuotta myöhemmin Wulff myi yrityksensä kulutustavarajätti Unileverille, mutta jatkoi sen toimitusjohtajana vuoteen 1978 ja jäi sitten eläkkeelle 65-vuotiaana. Hän kuitenkin jatkoi keksijän ja yrittäjän uraansa ja perusti yrtteihin ja postimyyntiin perustuvan kosmetiikkamerkin Fleur de Santé. Sen hän myi pian Ellokselle, minkä jälkeen sen omistajana on ollut toinen postimyyntiyhtiö, Cydonia Development.
Keoni Waxman

Keoni Waxman (s. 30. kesäkuuta 1968 Honolulu) on yhdysvaltalainen elokuvaohjaaja, -käsikirjoittaja sekä -tuottaja. Hän on saanut Mystfestin parhaan elokuvan palkinnon vuonna 1995 elokuvasta I Shot a Man in Vegas. Hän on käyttänyt vaihtoehtoista nimeä Darby Black.
Tuotanto

Almost Blue (1992) (ohjaaja, käsikirjoittaja ja tuottaja)
I Shot a Man in Vegas (1995) (ohjaaja, käsikirjoittaja ja tuottaja)
Countdown (1996) (ohjaaja, käsikirjoittaja ja tuottaja)
Sweepers (1998) (ohjaaja, käsikirjoittaja ja tuottaja)
The Highwayman (2000) (ohjaaja ja tuottaja)
Intrepid (2000) (käsikirjoittaja)
Hostage Negotiator (2001) (ohjaaja ja tuottaja)
Lost Treasure (2003) (käsikirjoittaja)
Shooting Gallery (2005) (ohjaaja ja tuottaja)
The Suspect (2005) (ohjaaja ja tuottaja)
Amber's Story (2006) (ohjaaja, käsikirjoittaja ja tuottaja)
Anna Nicole (The Anna Nicole Smith Story) (2007) (ohjaaja ja tuottaja)
Unthinkable (2007) (ohjaaja ja tuottaja)
The Keeper (2009) (ohjaaja ja tuottaja)
A Dangerous Man (2009) (ohjaaja ja käsikirjoittaja)
Hunt to Kill (2010) (ohjaaja)
True Justice (2011) (ohjaaja)
Maximum Conviction (2012) (ohjaaja)
Aiheesta muualla

Keoni Waxman Internet Movie Databasessa. (englanniksi)
Kantrin kaipuu

| Kantrin kaipuu> Tender Mercies |
| --- | --- |

Ohjaaja:  Bruce Beresford
Käsikirjoittaja:  Horton Foote
Tuottaja:  Philip Hobel
Säveltäjä:  George Dreyfus
Kuvaaja:  Russell Boyd
Leikkaaja:  William M. Anderson
Tuotantosuunnittelija:  Jeannine Oppewall
Pääosat:   Robert Duvall  Tess Harper  Betty Buckley  Wilford Brimley 
Valmistustiedot
Valmistusmaa:  Yhdysvallat
Tuotantoyhtiö:   Antron Media Production  EMI Films  
Levittäjä:  Universal Studios Netflix
Ensi-ilta:  4. maaliskuuta 1983 (US),   27. huhtikuuta 1984 (FI) 
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kantrin kaipuu (Tender Mercies) on yhdysvaltalainen draamaelokuva vuodelta 1983. Elokuvan on käsikirjoittanut Horton Foote ja ohjannut Bruce Beresford. Keskeisimmissä rooleissa ovat Robert Duvall, Tess Harper, Betty Buckley ja Wilford Brimley.
Dallasin alueella kuvattu elokuva kertoo alkoholisoituneesta country-muusikosta, joka nuoren lesken ja tämä pojan ansiosta onnistuu kääntämään elämänsä ja uransa.
Robert Duvall voitti roolityöstään sekä parhaan miespääosan Oscarin että Golden Globen. Lisäksi Horton Foote voitti Oscarin parhaasta käsikirjoituksesta.
The New York Timesin kriitikot valitsivat Kantrin kaipuun vuonna 2004 yhdeksi kaikkien aikojen tuhannesta parhaasta elokuvasta maailmassa.
Rooliluettelo

| 0 | 1 | 2 |
| --- | --- | --- |
|  Robert Duvall  | … |  Mac Sledge   |
|  Tess Harper  | … |  Rosa Lee   |
|  Betty Buckley  | … |  Dixie   |
|  Wilford Brimley  | … |  Harry   |
|  Ellen Barkin  | … |  Sue Anne   |
|  Allan Hubbard  | … |  Sonny   |
|  Lenny von Dohlen  | … |  Robert   |
Palkintoja > Oscarit

Paras miespääosa: Robert Duvall
Paras alkuperäinen käsikirjoitus: Horton Foote
Ehdokkaana:
Paras elokuva
Paras ohjaus: Bruce Beresford
Paras laulu: Austin Roberts, Bobby Hart (Over You)